b'\n_START_ARTICLE_\nHans Kristian Ziegler\n_START_SECTION_\nBakgrunn og slekt\n_START_PARAGRAPH_\nHan var f\xc3\xb8dt i Eydehavn, men vokste opp p\xc3\xa5 Sj\xc3\xb8lingstad utenfor Mandal. Han var s\xc3\xb8nn av Hans Kristiansen Ziegler (1885-1916) og Maria Ziegler (1889-1957). Han tilh\xc3\xb8rte den gamle tyske adelsslekten Ziegler, som hadde sin opprinnelse i markgrevskapet Mei\xc3\x9fen p\xc3\xa5 tidlig 1300-tallet. En gren av slekten innvandret som offiserer i Dansk-norsk tjeneste i perioden 1641-1680. Han var gift med Lilli Hallbj\xc3\xb8rg Ziegler (f\xc3\xb8dt Hjortland), datter av forfatterinnen Bertha Hjortland.\n_START_SECTION_\nUtdanning\n_START_PARAGRAPH_\nHan kom tidlig under innflytelse av maleren Olaf Hasaas, og ble elev ved hans malerskole i Kristiansand. _NEWLINE_Senere tok han utdanning ved Statens h\xc3\xa5ndverks- og kunstindustriskole under Per Krogh og Carl von Hanno, samt Rolf Rudes malerskole og Det Kongelige Danske Kunstakademi under professor Axel J\xc3\xb8rgensen._NEWLINE_Han var assistent for Hugo Lous Mohr under arbeidet med utsmykningen av Oslo Domkirke. Det 1500 kvadratmeter store takmaleriet er det st\xc3\xb8rste i sitt slag i Norge og er ogs\xc3\xa5 unikt i europeisk sammenheng. Det er malt i perioden 1937 - 1950 og sto ferdig til den siste store ombyggingen av Oslo domkirke. Maleriet dekker hele taket i alle kirkerommets fire skip. _NEWLINE_Han foretok studiereiser til Danmark, Sverige, Frankrike, Belgia og Holland.\n_START_SECTION_\nVirke\n_START_PARAGRAPH_\nI 1938 presenterte han id\xc3\xa8en om \xc3\xa5 stifte en kunstforening i Mandal. I 1939 var han initiativtaker og \xc3\xa9n av de 13 tilstede p\xc3\xa5 stiftelsesm\xc3\xb8tet. Hans Kristian Ziegler ble \xc3\xa6resmedlem av Mandal Kunstforening i 1986._NEWLINE_Hans Kristian Ziegler debuterte p\xc3\xa5 Statens Kunstutstilling i 1945, og han deltok p\xc3\xa5 kollektive utstillinger i b\xc3\xa5de inn- og utland. Han deltok flere ganger p\xc3\xa5 S\xc3\xb8rlandsutstillingen. Han ble innkj\xc3\xb8pt i b\xc3\xa5de inn- og utland. I Norge av blant annet Den norske Creditbank i 1987._NEWLINE_Fra 1964 var han ansatt i Riksgalleriet som utstillingsleder, hvor han fra 1979 til 1983 ogs\xc3\xa5 var medlem av styret._NEWLINE_I 1988 fikk han Mandal kommunes kulturpris._NEWLINE_Hans Kristian Ziegler ligger gravlagt ved Valle kirke i Lindesnes kommune.'